کولت. آذ گونئیلی شاعر علی تقیزاده لاریجان نین "داغلار" شعیرینی سیزه تقدیم ائدیر.
گاه دؤیوش میدانی قوچ ایگیدلرین
گاهدا دامی، داشی بو داغلار اولوب.
یئرسیز قازانماییب خالقین حؤرمتین
داغلارلا یاناشی بو داغلار اولوب.
یولونا یولچویام بیرعؤموردی من
یوللار یورولاجاق من یوخ دئیهسن.
نه کاسیب اولاردین داغسیز ای وطن!
ثروتینین باشی بو داغلار اولوب.
سؤیله نه دردین وار امین اول امین
کیمسهیه آچماییب سیررین هئچ کیمین
اوزومننده گیزلتملی سیرریمین
صمیمیسیرداشی بو داغلار اولوب.
سئوگیلی جانانه یئتیرمک اوچون
خیالدا هیجرینی بیتیرمک اوچون
اورهک سیخینتیمیایتیرمک اوچون
باغریمین باداشی بو داغلار اولوب.
داریخاندا چیچکیینی درمهیه-
جیرانینی، جویورونو گؤرمهیه –
سرین چشمهسینه سالام وئرمهیه –
گؤزومده گؤز یاشی بو داغلار اولوب.
کوراوغلوسو چنلی بئلده بوی آتیب
کرم له له سیله قارینا باتیب
فرهاد سینهسینده ابدی یاتیب
گاه اوستا، گاه ناشی بو داغلار اولوب.
زیروهسی دومانسیز، قارسیز اولماسین
بولاغلاری سویا حسرت قالماسین
بو قوجا شاعیری گؤزدن سالماسین
اونوندا یولداشی بو داغلار اولوب.
azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab